26/03/2014 | Administración LocalMunicipal
Ames
Bases da convocatoria de axudas para promoción de actividades levadas a cabo por ANPAS dos centros educativos do Concello de Ames no exercicio 2014

Aprobadas pola Xunta de Goberno Local na sesión celebrada o pasado día 6 de marzo de 2014 as bases da convocatoria de axudas para promoción de actividades levadas a cabo por ANPAS dos centros educativos do Concello de Ames no exercicio 2014, fanse públicas de acordo coa lexislación vixente. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Decreto 11/2009, de 8 de xaneiro, polo que se aproba o Regulamento da Lei, así como no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, esta convocatoria ten por obxecto establecer os criterios e procedementos para a concesión de subvencións, durante o exercicio 2014, destinadas a promover actividades das Asociacións de Pais e Nais (ANPAS) existentes nos centros educativos do Concello de Ames, de acordo cos principios de obxectividade, concorrencia e publicidade. A través da presente convocatoria, a Concellaría delegada de Educación, proponse a consecución dos seguintes obxectivos: 1.1.- Obxectivos estratéxicos, ou de primeiro nivel: - Enriquecer a formación da poboación escolar do Concello de Ames, a través de actividades complementarias á formación regrada que reciben nos centros educativos. - Promover a convivencia da poboación escolar fóra do ámbito puramente académico. - Promover a conciliación da vida laboral e familiar, ao ofrecer aos pais unha alternativa formativa fóra do horario escolar.1.2.- Obxectivos instrumentais, ou de segundo nivel: Para a consecución dos obxectivos estratéxicos establécense as seguintes liñas de actuación, ou obxectivos de segundo nivel: A colaboración financeira na realización de saídas didácticas de carácter cultural. A colaboración financeira en actividades extraescolares de carácter cultural e deportivo, levadas a cabo fóra da xornada lectiva.2.1.- Liñas de achega da convocatoria Poderán ser subvencionadas, ata un máximo do 80 % do presuposto total, as seguintes actividades que terán como destinatarios os alumnos/as do centro correspondente: 2.2.- Momento de realización dos gastos financiados As actividades para as que se solicite a concesión da achega deberán ter sido efectuados dentro do exercicio 2014. Os gastos derivados da presente convocatoria fináncianse con cargo ás seguintes aplicacións, co límite máximo que en cada caso se indica: A aprobación da presente convocatoria queda sometida á condición suspensiva da entrada en vigor do orzamento municipal do exercicio 2015, no que se conteñan os créditos adecuados e suficientes para atender as solicitudes que se presenten ao amparo desta. Consonte ao anterior, non poderá realizarse acto ningún que supoña directa ou indirectamente compromiso municipal de transcendencia orzamentaria en tanto non se cumpra a condición suspensiva citada no apartado anterior.4.1.- Contía individual das achegas: O importe individual por ANPA das achegas concedidas ao abeiro desta convocatoria non poderá superar os 4.000 € 4.2.- Coeficiente de financiamento: Defínese o coeficiente de financiamento como o cociente existente entre a achega concedida e o orzamento subvencionado. Enténdese por orzamento subvencionado o gasto total a que ascenda a actividade para a que se pretenda a subvención, segundo conste na súa solicitude formulada polo interesado. O coeficiente de financiamento será aplicado sobre o gasto validamente xustificado, co fin de determinar o importe final da achega que haxa de corresponder ao beneficiario. Poderán optar a estas subvencións as ANPAS existentes nos centros educativos de titularidade pública do Concello de Ames, legalmente constituídas, e que figuren inscritas no Rexistro Municipal de Asociacións, sempre e cando os datos da inscrición estean debidamente actualizados ao momento de solicitar a achega. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As asociacións solicitantes teñen que estar ao días nas súas obrigas tributarias (AEAT e Concello de Ames), así como coa Seguridade Social. As entidades solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.6.1.- Lugar de presentación As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.6.2.- Prazo de presentación O prazo para presentar as solicitudes será durante todo o mes de novembro de 2014.6.3.- Documentación integrante das solicitudes As solicitudes deberán achegarse nos modelos normalizados que figuran como anexos ás presentes bases: Estes anexos poderán obterse nas dependencias do Departamento de Educación, así coma na páxina web do Concello (www.concellodeames.org). As solicitudes das asociacións deberá presentalas o/a presidente, e a persoa que ocupe este cargo deberá constar como tal no Rexistro Municipal e Asociacións ao momento de formular a solicitude. Deberá presentarse solicitude para cada ocasión ou exercicio no que se pretenda obter unha axuda. O feito de ter presentado unha solicitude para un exercicio non implicará que se considere presentada para exercicios posteriores.7.1.- Tramitación A presente convocatoria será tramitada pola Concellaría delegada en materia de Educación. A concesión das subvencións realizarase en réxime de concorrencia competitiva, e será aprobada despois da proposta motivada da comisión avaliadora, previo informe do Departamento de Educación acreditativo de que da información que consta no seu poder, se derive que os solicitantes reúnen todos os requisitos ara acceder á condición de beneficiarios. Esta comisión avaliadora estará composta polos seguintes membros: 7.2.- Valoración das solicitudes A selección das peticións, e a contía das subvencións a conceder, determinarase despois da consideración das actividades a realizar, de acordo en todo caso co seguinte baremo: Co fin de facilitar a conversión da puntuación obtida á contía da subvención, adoptaranse como referencia os seguintes valores: En caso de que a suma das achegas distribuídas de acordo co indicado neste punto supere o orzamento máximo da convocatoria que se sinala na base 3ª, todas as achegas determinadas segundo o anterior reparto experimentarán a correspondente redución proporcional, ata axustárense a dito importe máximo. A contía da achega non poderá superar, en ningún caso o 80 % do orzamento declarado polo solicitante, nin o importe máximo sinalado para cada ANPA, na base 4.1. A suma das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade ou o investimento feito polo beneficiario.7.3.- Resolución de concesión, notificación e publicidade da mesma O expediente así tramitado someterase á Alcaldía, ou ao órgano a favor do que aquela tivera delegado; ao momento de aprobar a presente convocatoria, dito órgano é a Xunta de Goberno Local. A resolución de concesión de subvencións será notificada a todos os solicitantes no prazo máximo de catro meses desde o remate do prazo de presentación de solicitudes, expresando a estimación ou desestimación da mesma e os motivos desta, a efectos de posíbeis recursos. En caso de estimación, dita resolución expresará o obxecto da subvención outorgada, a contía concedida, o coeficiente de financiamento correspondente, e o orzamento subvencionado. A notificación efectuarase nos termos establecidos no artigo 59 da Lei 30/92, de 26 de novembro, de réxime xurídico das administracións públicas e do procedemento administrativo común. O acordo de concesión quedará sometido á condición suspensiva indicada na Base 3ª. Cumprida esta condición, a concesión en firme das subvencións xerará un dereito en favor do/a beneficiario/a e o correlativo compromiso para o concello, compromiso que só será esixible cando se acredite o cumprimento das finalidades que motivaron a súa concesión en prazo e forma.7.4.- Aceptación da subvención. No prazo de dez (10) días naturais seguintes ao da publicación da resolución, os/as beneficiarios/as das achegas deberán comunicarlle ao Concello de Ames, por escrito, a non aceptación. Se transcorrido ese prazo non se fixese manifestación expresa en ningún sentido, entenderase aceptada a achega concedida. Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar a relación de entidades beneficiarias, nos termos indicados en dita norma.8.1.- Prazo de xustificación O prazo de xustificación será de un mes a contar dende o día seguinte á recepción da notificación de concesión da achega, agás que se conceda unha prórroga, a instancia de parte, ou a proposta razoada da unidade xestora.8.2.- Documentación xustificativa A obriga de xustificar a achega concedida será cumprida mediante a presentación da correspondente CONTA XUSTIFICATIVA, de acordo co modelo que se recolle como ANEXO 3 a estas bases, á que se engadirá a seguinte documentación: 8.2.1.- Memoria de actuación xustificativa do cumprimento das condicións impostas nestas bases, no que se faga referencia expresa e pormenorizada aos gastos e ingresos do exercicio.8.2.2.- Facturas de gasto, e demais documentos de valor probatorio equivalentes no tráfico xurídico mercantil (orixinais ou copia compulsada e dilixenciada). Para os efectos do indicado no artigo 31 da Lei 38/03, de 17 de novembro, xeral de subvencións, considerarase gasto efectivamente realizado o documentado segundo o indicado no parágrafo anterior. Non é requisito necesario o seu aboamento con anterioridade á finalización do período de xustificación que se indica nesta base. Os beneficiarios das subvencións deben utilizar, con carácter xeral, formas de pagamento a terceiros que poidan acreditarse documentalmente (tarxetas bancarias de crédito ou débito, talóns nominativos, transferencias bancarias,.) e só excepcionalmente poderán utilizar o pagamento en metálico cando non sexa posible outra forma alternativa, e en todo caso para gastos non superiores a 150.8.2.3.- En caso de que as actividades subvencionadas se efectuasen a través de persoal contratado para tal efecto: · Orixinal ou copia compulsada dos contratos de traballo. · Copias compulsadas das nóminas aboadas e dos boletíns de cotización á seguridade social TC1 e TC2, así como dos documentos bancarios acreditativos dos correspondentes pagos (extractos ou cargos bancarios). 8.2.4.- Carteis, dípticos ou calquera outra documentación na que se dea publicidade das actividades motivo de subvención. O cumprimento da obriga de difundir a colaboración financeira do Concello deberá cumprirse de acordo co seguinte: 1. Compromiso da entidade de expoñer dita resolución no taboleiro de anuncios do ANPA, ou no local do que dispoñan no centro educativo, desde a notificación da concesión da achega, ate o remate do primeiro semestre do exercicio 2015.2. Os beneficiarios deberán facer constar a colaboración financeira do Concello en todo o material que empreguen para dar publicidade á actividade para a que se solicite a achega. En todo caso, e como mínimo, os beneficiarios deberán dar publicidade a actividade mediante un cartel, que será exposto no taboleiro de anuncios do centro a lo menos dez días antes do inicio da actividade.8.2.5.- Certificación bancaria da conta na que haxa de efectuarse o ingreso da subvención. Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas por notario, polo Rexistro Xeral do Concello de Ames ou polos rexistros doutras administracións públicas, nos casos nos que se presentasen os documentos a través destes rexistros. Co fin de darlle cumprimento ao disposto no artigo 73 do regulamento de desenvolvemento da dita lei, con carácter previo á realización da compulsa deberá reflectirse sobre o orixinal da factura unha estampiña co selo do Concello de Ames, ou ben coa seguinte mención “factura empregada para xustificar unha achega ante o Concello de Ames”. No primeiro dos casos, a estampiña será inserida polo Rexistro Municipal Departamento de Educación do Concello de Ames. Con independencia dos libros e rexistros contables que as normas de carácter xeral poidan establecer aos beneficiarios de subvencións provinciais como consecuencia da súa forma xurídica (Asociación, Fundación, Federación, etc.) estes deberán contar en todo caso, cun rexistro cronolóxico de cobros e pagos que inclúa debidamente identificados, entre outros, os relativos á actividade ou investimento obxecto de financiamento polo Concello de Ames, que terá os efectos previstos no artigo 17.3.*h) da Lei Xeral de Subvencións e no artigo 11. f) e g) da Lei de Subvencións de Galicia.8.3.- Tramitación da xustificación Á vista da documentación xustificativa presentada, logo do informe do Departamento de Educación acreditativo de que da información que consta no seu poder se deriva que os beneficiarios achegaron a totalidade de documentación xustificativa esixida, o órgano competente valorará o cumprimento das actividades subvencionadas e, se a documentación é correcta, procederase á aprobación, se é o caso, das xustificacións presentadas. Para a valoración do cumprimento da finalidade básica da subvención e o seu pagamento, terase en conta o seguinte: 1. No caso de que se xustifique gasto por un importe igual ou superior ao orzamento subvencionado (é dicir, ao gasto declarado polo beneficiario na súa solicitude de subvención), aboarase a totalidade da subvención.2. No caso de que se xustifique gasto inferior ao 100%, pero superior ao 50% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados.3. No caso de que se xustifique gasto inferior ao 50% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación. En aplicación destes criterios, o informe emitido polo departamento xestor indicará o importe da subvención inicialmente concedida que proceda aboar á entidade beneficiaria.8.4.- Xustificación extemporánea e perda da subvención. Vencidos os prazos e prórrogas sinalados nas bases sen que a entidade beneficiaria da subvención xustificase o cumprimento da finalidade que motivou o seu outorgamento, a unidade xestora emitirá un requirimento para que, no prazo improrrogable de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei xeral de subvencións. Para o cobro da subvención as entidades beneficiarias deberán ter ao corrente as súas obrigas tributarias, coa Seguridade Social e co Concello de Ames. Aos efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas se levará a cabo do seguinte xeito: 9.1 Número total de expedientes a revisar: As solicitudes presentadas serán numeradas en función da data e da hora de presentación no Rexistro Xeral do Concello. De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes a revisar non será nunca inferior a dous.9.2 Expedientes obxecto de revisión: Os expedientes concretos obxecto de revisión serán seleccionados do seguinte xeito: • A solicitude presentada en último lugar será revisada en todo caso. • Os demais expedientes a revisar serán os consecutivamente anteriores ao indicado no anterior apartado. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou entes privados, sempre e cando o importe total do conxunto das mesmas non supere o custe da actividade ou investimento subvencionado. Sen prexuízo do anterior, as actividades para as que se solicite esta achega non poderán acollerse a outras convocatorias do Concello de Ames. Os beneficiarios de subvencións quedarán sometidos ás responsabilidades e réxime sancionador disposto na Lei Xeral de Subvencións e, se é o caso, ao disposto no Código Penal (Lei Orgánica 10/85). A falta de xustificación na forma e nos prazos sinalados poderá ocasionar as responsabilidades que correspondan. As entidades beneficiarias de subvencións concedidas polo Concello quedarán obrigadas a someterse aos procedementos de control ou auditoría que realicen polos seus propios medios ou a través de empresas colaboradoras a Intervención municipal, o Consello de Contas de Galicia, o Tribunal de Contas e calquera outros órganos de control interno ou externo, nacional ou europeo. Para o non previsto nesta convocatoria serán de aplicación as normas incluídas nas Bases de execución do orzamento xeral do Concello a para o exercicio de 2013, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. Faise constar igualmente que a publicidade posterior que se dará ás subvencións outorgadas (publicidade no Boletín Oficial da Provincia, información na páxina de Internet do Concello e Base de Datos Nacional de subvencións) con arranxo ao previsto nas normas de xeral aplicación. Nota.- Xunto con este anexo, os solicitantes deberán achegar igualmente: Memoria detallada na que se reflicta o conxunto de actividades desenvoltas no ano 2014 (con indicación do calendario das actividades realizadas, o número de participantes diferenciando as etapas ás que pertencen e os resultados obtidos). Actuando en representación de (datos da ANPA): Tendo coñecemento da liña de axudas convocada polo Concello de Ames para a promoción da actividades realizadas por ANPAS durante o exercicio 2014, SOLICITO ao abeiro da mesma a concesión dunha achega para a realización das actividades indicadas a continuación: Denominación da actividade._________________________ Subvencións. Outros ingresos que financian a actividade. Actuando en representación de (datos da entidade): DECLARO: • Que COÑEZO E ACEPTO as bases da convocatoria promovida polo Concello de Ames para a promoción de actividades levadas a cabo polas ANPAS dos centros educativos do Concello de Ames correspondente ao exercicio 2014, e que non estou incurso en causa de incompatibilidade ou incapacidade algunha para contratar e percibir subvencións da administración pública. • Que a entidade representada por min ten ao corrente as súas obrigas tributarias e coa Seguridade Social, e non está incursa en ningunha outra causa que supoña ou poida supoñer obstáculo legal para o seu acceso á condición de beneficiaria dunha achega ao abeiro da presente convocatoria. • Que a entidade por min representada se compromete a difundir o carácter público do financiamento aportado polo Concello, de acordo co punto 8.2.4 das bases reguladoras da convocatoria. • Que a entidade representada por min se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que se dedica a subvención, no caso de ser concedida, se corresponden cos fins para os que se solicita. • Que sen prexuízo do anterior, autorizo (--------------) (si/non) ao Concello de Ames para solicitar no nome da entidade representada por min as correspondentes certificacións da Axencia Estatal da Administración Tributaria e da Tesouraría da Seguridade Social, co fin de acreditar o cumprimento destas obrigas. O/A representante da entidade: Actuando en representación de (datos da ANPA): Denominación da actividade subvencionada ______________________________________ DECLARO: Que foron efectuadas as actividades financiadas coa achega concedida polo Concello de Ames para a promoción de actividades levadas a cabo por ANPAS, ao abeiro da convocatoria correspondente ao exercicio 2014 resultando acadados os obxectivos propostos. Que os carteis coa publicidade da colaboración do Concello de Ames foron expostos: Que a relación de gastos e ingresos na que ten incorrido a asociación por min representada é a que se reproduce a continuación: GASTOS EFECTUADOS. INGRESOS QUE FINANCIAN A ACTIVIDADE. Subvencións. Outros ingresos que financiaron a actividade. Ames, _______ de __________________de 2015 O/A representante da entidade.” O que se fai público, para xeral coñecemento e de acordo coa lexislación vixente. Ames, 11 de marzo de 2014 O alcalde, Santiago V. Amor Barreiro